**ÚTMUTATÓ PROJEKT ADATLAP KITÖLTÉSÉHEZ**

**az**

**Integrált felsőoktatási sportirodák felállítása**

**a Közép-magyarországi régióban**

**c.**

**pályázati felhívásához**

KMR

##

## Kitöltési útmutató a projekt adatlaphoz

**A jelen kitöltési útmutató célja, hogy segítséget nyújtson a pályázók számára a projekt adatlapon feltüntetett kérdések értelmezéséhez, és kitöltéséhez.**

## Formai követelmények

* A pályázat magyar nyelven, kizárólag a projekt adatlapon nyújtható be. A Projekt adatlap sem tartalmában, sem alakjában nem változtatható meg függetlenül attól, hogy hagyományos – papír alapú –, vagy elektronikus formában történik a pályázat benyújtása. Kézzel írott pályázatok feldolgozására nincs lehetőség.
* Kérjük, hogy a projekt adatlap kitöltése folyamán mindvégig törekedjen a világos, könnyen érthető, tömör és pontos megfogalmazásra. A projekt adatlapot hiánytalanul, minden kérdésre választ adva, minden rubrikát kitöltve és az előírt dokumentumok csatolásával kell benyújtani. Amennyiben úgy ítéli meg, hogy a projekt adatlap egy adott kérdése nem vonatkozik az Ön pályázatára, kérjük a megfelelő helyen a „pályázatomra nem vonatkozik” megjegyzést bevezetni.
* Az adatlapokban, ahol a karakterszám korlátozásra kerül, minden esetben a szóköz és az írásjel is karakternek számít. Az értékelésnél az értékelő csak a karakterszámon belül meghatározott tartalmat veszi figyelembe.

A pályázatban megadott információk

* alapul szolgálnak a projekt értékelése, elbírálása során,
* a támogatásban részesülő projektek esetében a Támogatási Szerződés mellékletét képezik,
* alapul szolgálnak a projekt megvalósításának nyomon követése és ellenőrzése során.

## A pályázati adatlap egyes pontjainak kitöltése

## A projekt összegző adatai

**1.1. A projekt címe**

A projekt címe legyen rövid, tömör, és legyen összhangban a projekt céljával, és tartalmával! (maximum 250 karakter)

**1.2. A projekt megvalósulásának helyszíne**

Adja meg azt a régiót, megyét, települést, ahol a projekt megvalósul. Amennyiben ennek értelmezése problémát okoz (pl.: a projekt több helyszínen valósul meg), kérjük, adja meg a megvalósulás elsődleges, legfontosabb helyszínét..

**1.3. A projekt megvalósításnak kezdete**

Adja meg azt a dátumot, amikor a projekt megvalósítását várhatóan el fogja kezdeni! A projekt megkezdésére vonatkozó szabályozást a Pályázati Útmutató tartalmazza.

**1.4. A projekt fizikai befejezése**

Adja meg a projekt fizikai befejezésének tervezett dátumát!

**1.5. A projekt elszámolható költségei összesen (Ft)**

Adja meg a projekt engedélyezett költségeket tartalmazó összköltségét.

**1.6. Az igényelt támogatás összege (Ft)**

Adja meg a projekt megvalósításához jelen pályázatban igényelt támogatási összeget. A támogatásra és a forrásokra vonatkozó szabályozást a Pályázati Útmutató, 4/2011 (I.28.) Korm.rendelet és nemzeti fejlesztési miniszter az egységes működési kézikönyv kiadásáról szóló 24/2011 (V.6.) NFM utasítása tartalmazza.

**1.7. Kérjük, adjon rövid összefoglalást a projektről** (maximum 500 karakter)

Tömören foglalja össze legalább a projekt céljait, tevékenységeit és elvárt eredményeit:

* a projekt rövid leírása;
* ismertesse röviden, hogy a fejlesztés keretében milyen egyéb elemek valósulnak meg;
* a főbb indikátorok bemutatása – jól átgondolva jelöljön meg 1-2 olyan elemet (a projekt adatlap 4.6. pontjában bemutatott adatokon belül), amit a projekt eredményeként kiemelten kíván kezelni, az indikátor lehet pozitív (pl. növekszik a sportesemények száma), vagy negatív (pl. csökken a sportolást elutasítók száma).

## A pályázó adatai

**2.1. A pályázó teljes neve**

A cégkivonatban, alapító okiratban szereplő „teljes” név.

**2.2. A Pályázó rövidített neve**

Cégkivonatban/alapító okiratban szereplő rövidített név. Csak abban az esetben kell kitölteni, amennyiben releváns.

**2.3. Gazdálkodási forma kód**

A gazdálkodási forma kód azonos a statisztikai számjelen belül a 13-15. számjeggyel. A gazdálkodási formakód a statisztikai számjel elemeiről és nómenklatúráiról szóló 21/2012. (IV.16.) KIM rendeletalapján határozható meg.

**2.4. Adószám**

A szervezet adószáma az előírásos formátumban.

Ha ez a kategória nem kerül kitöltésre, a beadott pályázat nem minősül pályázatnak.

**2.5. Statisztikai szám**

A pályázatot benyújtó szervezet 17 számjegyű statisztikai számát kell beírni. Az adószám rögzítésekor a statisztikai számjel első 8 számjegyét a rendszer automatikusan (de felülírhatóan) kitölti. A statisztikai szám rögzítése egységesen, a Cégnyilvántartásnak megfelelő formátumban történik.

**2.6. Alapítás időpontja**

A pályázat benyújtásának időpontjában a pályázónak jogerősen bejegyzett /nyilvántartásba vett szervezetnek kell lennie.

**2.7. Főtevékenység megnevezése és TEÁOR száma**

A TEÁOR kódot (számot) a cégkivonatban feltüntetett főtevékenység alapján kell kitölteni. A fejlesztendő tevékenység TEÁOR besorolását a TEÁOR’08 c. KSH kiadványban szereplő kódszámokkal és megnevezésekkel kell megadni.

**2.8. Fejlesztendő tevékenység megnevezése és TEÁOR száma**

A TEÁOR kódot (számot) a mellékelt cégkivonatban feltüntetett tevékenység alapján kell kitölteni. A fejlesztendő tevékenység TEÁOR besorolását a TEÁOR’08 c. KSH kiadványban szereplő kódszámokkal és megnevezésekkel kell megadni. Fontos, hogy a fejlesztendő tevékenység illeszkedjen a Pályázati Útmutató alapján meghatározott célokhoz, és a támogatható tevékenységekhez.

**2.9. A pályázó székhelye**

A cégkivonatban, alapító okiratban szereplő székhely.

**2.10. A pályázó postacíme**

Ide azt a címet kérjük beírni, ahova a hivatalos értesítéseket kéri küldeni! Értelemszerűen csak akkor kell kitölteni, ha eltér a 3.10. pontban megjelölt címtől!

**2.11. A pályázó hivatalos képviselőjének adatai**

Ide a cégkivonatban megjelölt, képviseletre jogosult személy(ek) adatait kell beírni!

Figyelem!

Felhívjuk a figyelmet arra, hogy a Közreműködő Szervezet (KSZ) e-mail üzenetben is küld hivatalos leveleket. Mindezek alapján kérjük, hogy olyan e-mail címet adjon meg, amely lehetőség szerint elérhető, és folyamatosan használja. Az elektronikus úton megkapott üzenetek beérkezését követően minden esetben igazolja vissza a beérkezést az igen gomb megnyomásával.

**2.12. A kapcsolattartó személy adatai**

Kérjük, hogy azt a kollégát jelölje meg, aki a projekt megvalósításáért közvetlenül felelős lesz, ehhez a projekt vonatkozásában megfelelő szakmai felkészültséggel rendelkezik, és a projekt megvalósítás folyamatában kellő mértékben részt tud venni! A projekt menedzser lehet alkalmazott, és megbízott is. A projekt menedzser esetében is olyan e-mail címet adjon meg, amely lehetőség szerint elérhető, és folyamatosan használja. Az elektronikus úton megkapott üzenetek beérkezését követően minden esetben igazolja vissza a beérkezést az igen gomb megnyomásával.

**2.13. A pályázatkészítő adatai**

Csak abban az esetben kérjük kitölteni, ha a pályázatot nem a pályázó készítette!

**2.14.** **A pályázó ÁFA levonási joga**

2009. áprilistól egységes áfa alanyiságra vonatkozó adat kitöltése kötelező. Kérjük, jelölje az érvényes értékeket.

## A pályázó bemutatása

**3.1. Ismertesse, hogy a pályázat miként járul hozzá a szervezet céljaihoz, fejlődési lehetőségeihez.**

Mutassa be röviden a szervezet és a termék vagy szolgáltatás politikáját, ezekkel kapcsolatos továbbfejlesztési elképzeléseit. Az Ön számára releváns területen elfoglalt jelenlegi helyzetét, a működés körülményeit, és ennek a fejlesztéstől reálisan elvárható változását. Maximum 2000 karakter szerepeltethető.

**3.2.1. Sorolja fel az elmúlt öt évben állami támogatásból megvalósított projekteket. Ha háromnál kevesebb állami támogatásból megvalósult projektje volt, akkor soroljon fel összesen három, a szervezet életében jelentős projektet az elmúlt öt évből!**

* Mutassa be, hogy a pályázó az elmúlt öt évben milyen projekteket valósított meg, illetve milyenek megvalósításában vett részt! Ezek lehetnek pályázati rendszerben nyert források segítségével vagy saját forrásokból megvalósított projektek. Jelölje meg egyenként a projektek értékét is! Kérjük, hogy összesen legalább három projektet mutasson be abban az esetben is, ha az állami támogatásból megvalósított projektek száma nem éri el a hármat!
* Térjen ki:
	+ a projekt megnevezésére;
	+ a megvalósítás idejére, időtartamára;
	+ a projekt összköltségére (E Ft);
	+ a projekt milyen támogatásból valósult meg (ha támogatott volt) – pl. korábbi Európai Uniós programok;
	+ a támogatott projekt esetén pályázati azonosító szám.

A pályázat benyújtásától visszafelé haladjon idősorrendben.

**3.2.2. Kérjük ismertesse, hogy a projekt megvalósításának időpontjában milyen egyéb jelentős projekteket valósít meg és ezek mekkora kapacitást igényelnek.**

Belső és külső támogatással megvalósuló projekteket is ismertesse. A kapacitásoknál humán-, infrastrukturális és esetleg egyéb szempontokra térjen ki. Külön jelezze, ha ezen projektek megvalósítása bármely szempontból hatással van a jelen pályázat céljaira, humán kapacitására. Maximum 2000 karakter szerepeltethető.

**3.3. Sorolja fel, hogy ugyanezen témában támogatási igényt korábban vagy egyidejűleg mikor, milyen szervezethez nyújtott be? (Nyertes projekt esetében kérjük, adja meg a projekt számát is.)**

Ebben a pontban kell megadnia, hogy korábban vagy jelen pályázattal egyidejűleg nyújtott-e be ugyanazon témában támogatási igényt. Amennyiben igen, meg kell adnia, hogy azt mely szervezethez és mikor nyújtotta be, továbbá fel kell tüntetnie a pályázat kimenetelére vonatkozó adatokat, melyek közül az alábbi válaszok egyike megjelölendő:

1. igen, nyert – ebben az esetben szükséges megadni a projekt azonosítószámát is.
2. nem nyert
3. még nincs döntés

**Amennyiben a Pályázó jelen pályázatot megelőzően vagy azzal egyidejűleg ugyanazon témában több pályázatot is nyújtott be, a táblázat igény szerint többszörözhető.**

3.4. Ismertesse, hogy a támogatás elnyerése esetén milyen humán erőforrást tud a projekt végrehajtásához rendelkezésre bocsátani! Jelölje meg a projekt megvalósításáért felelős projekt menedzsert!

A projekt sikeres megvalósításában kiemelten fontos a megfelelő tapasztalattal rendelkező szakemberek aktív közreműködése a projektgazda (és szükség esetén partnerei) részéről. Maximum 10 sor szerepeltethető.

* Kérjük, mutassa be azokat a munkatársakat, akik a projekt végrehajtásában részt fognak venni, munkakör, szakképzettség és kompetencia szerint bontva.

3.5. Ismertesse, hogy a projekt megvalósításához milyen, nem az elnyert támogatásból vásárolt tárgyi vagy immateriális eszköz (pl.: licenszek, szoftverek), ingatlan, vagy egyéb nem emberi erőforrás szükséges és ezek hogyan állnak rendelkezésre a projekt megvalósítási és fenntartási időtartama alatt? (Maximum 500 karakter szerepeltethető)

Olyan ingó, és ingatlan eszközök megjelölését kérjük, amelyek a projekt megvalósításához elengedhetetlenül szükségesek, ám a projekt megkezdésének időpontjában még nincsenek a pályázó tulajdonában (mikor, milyen feltételekkel, mennyi ideig állnak rendelkezésre stb.) vagy olyanokat, amelyek más tulajdonában állnak és a tulajdonos a pályázó rendelkezésére bocsátja. Ebben az esetben kérjük a rendelkezésre bocsátás feltételeit ismertetni. Ingatlan, nagyobb értékű ingó vagyontárgy (pl. gépjármű, informatikai eszközök, műtárgyak stb.) esetén a tulajdonos írásbeli beleegyező nyilatkozata szükséges, amely az adott vagyontárgy rendelkezésre bocsátását biztosítja a projektben szükséges időpontig, de legkésőbb a projekt fenntartási időszak végéig.

## 4. A projekt részletes bemutatása

**4.1.** **Kérjük, fejtse ki a fejlesztés/projekt indokoltságát, célját, mutassa be a fejlesztés/projekt célcsoportját és részletes szakmai tartalmát!** **(maximum 2000 karakter)**

A fejlesztést indukáló problémák, mely területek nem megfelelő működéséből/állapotából eredeztethető a projekt, vagy milyen külső hatások játszottak szerepet a projekt indításában.

Mutassa be röviden a jelenlegi kiinduló helyzetet a projekttel kapcsolatosan, az elkészített helyzetelemzés eredményét. Az elkészített helyzetelemzést részletesen a szakmai koncepcióban kell bemutatni.

**4.2. Kérjük, fejtse ki a fejlesztés/projekt célját (maximum 2000 karakter)**

Kérjük, adja meg a projekt hosszú távú és közvetlen céljait, valamint a várt számszerűsíthető vagy egyéb módon meghatározható eredményét.

**4.3. A projekt célcsoportja**

**Mutassa be a projekt közvetlen és közvetett haszonélvezőit** (Maximum 2000 karakter szerepeltethető.)

* Definiálja azt a kört, amely a projekt eredményeiből részesülhet, illetve azon eszközöket, amelyekkel a projekt eredményei a célcsoporthoz eljuttathatók.
* A célcsoport felkutatására, igényfelmérésre milyen eszközöket, módszereket alkalmaz/ott, amennyiben az igényfelmérés már megtörtént, ismertesse az eredményeket.
* Írja le a projekt célcsoportját általánosan jellemző, lényeges körülményeket.
* A projekt tervezésében milyen módon jelentek meg a célcsoport képviselői.
* A pontosabb igényfelméréshez szükséges-e és ha igen, milyen típusú partnerszervezetek bevonása.

**4.4. A fejlesztés/projekt részletes szakmai tartalmának bemutatása.** (Maximum 4000 karakter szerepeltethető.)

* Ismertesse a projekt megvalósításának legfontosabb lépéseit, írja le a projekt keretében elvégzendő legfontosabb tevékenységeket, amelyekhez támogatást szeretne igénybe venni!
* Pontosítsa azokat a szakmai/műszaki stb.. standardokat, amelyeket a projekt során alkalmazni kíván
* Részletezze a fenti követelmények megvalósulását biztosító eljárásokat, módszereket, illetve hogyan biztosítható a kívánt szakmai színvonal elérése/fenntartása a projekt végrehajtása során

**4.5. A projekt költségvetése**

**4.5.1. Részletes költségvetés és szöveges indokolás**

A projekt részköltségvetését és annak szöveges indoklását is be kell nyújtania. Az összesített költségvetési táblázat kitöltésének alapja a részletes költségvetésben meghatározott értékek; a Projekt adatlapba a részletes költségvetés összesítő sorait szükséges átvezetni.

A költségvetés összesített és részletes adatait, valamint a szöveges indokolást az adatlap 1. számú mellékletében kell feltüntetni.

**4.5.2 Források**

Értelemszerűen kitöltendő.

**4.6.** **Számszerűsíthető** **eredmények**

Mutassa be a projekt megvalósításának számszerűsíthető eredményeit (projekt indikátorai). Kérjük, hogy a táblázatban az Általános Útmutatóban megadott mutatókat szerepeltesse.

A monitoring mutatók minimális célértékeinek meg kell felelniük a pályázati útmutatóban szereplő elvárásoknak.

A projektcélnak megfelelően, tüntesse fel, hogy a projekt befejezését követő 1 évben milyen eredmények tervezhetők.

Ebben a táblázatban kerül sor a Pályázati Útmutatóban meghatározott egyes kötelező adatszolgáltatás mutatóinak kitöltésére is. Kérjük, hogy az útmutató segítségével töltse ki az adatközléseket. Az „Ártalmatlanításra kerülő hulladék arányának mértéke” és az „Újrahasznosított papír használat aránya” mutatók esetében elég az egyiket megadni.

**5. Fenntarthatóság**

Mutassa be azokat a tevékenységeket, melyeket a támogatás folyósítása után is folytatni kell!

* A projekt keretében létrehozott fejlesztés finanszírozása milyen formában történik a továbbiakban
* A létrehozott szakmai/műszaki fejlesztés hosszú távú fenntarthatóságára vonatkozó tervek
* A fejlesztés eredménye miként integrálható a szervezet mindennapi működésébe

**6. Esélyegyenlőség érvényesülése**

Kérjük, hogy kitöltés előtt olvassa át a Pályázati Útmutató vonatkozó részét. Kérjük, hogy az esélyegyenlőségi útmutató segítségével gondolja végig, milyen módon biztosítja működése során, illetve tervezi biztosítani a projekt megvalósítása során, hogy

* a projekt előkészítése és megvalósítása során figyelembe veszik a nők, illetve a hátrányos helyzetű csoportok tagjainak igényeit és érdekeit,
* a munkafolyamatokban a nők, illetve a hátrányos helyzetű csoportok tagjai képességük szerint részt vehessenek,
* a projekt eredményeiből a nők, illetve a hátrányos helyzetű csoportok tagjai is részesülhessenek.

A projekt adatlap 6. pontjának kitöltése során a kötelezően vállalandó intézkedésre vonatkozó adatok feltűntetése kötelező. **A projekt adatlap 6. pontjában feltüntetett 6 szempont közül 1 vállalása kötelező és további min. 1 – max. 2 kiválasztható teljesítésre pontért.** A választható szempontokért 1-1 pont jár. A kötelező szempontok vállalásáért pont nem jár. Felhívjuk a Tisztelt Pályázó figyelmét, hogy esélyegyenlőség vonatkozásában minimum 1 pont elérése kötelező.

**7. Környezeti fenntarthatóság**

Kérjük, hogy kitöltés előtt olvassa át a Pályázati Útmutató vonatkozó részét. A környezetvédelem vonatkozásában a projekttel kapcsolatos minimum követelmény, hogy a lehető legkisebb negatív hatást gyakorolja a környezeti állapotokra. További elvárás, hogy a projekt ösztönözze, javítsa a rendelkezésre álló erőforrások hatékony kihasználását.

**A projekt adatlap 7. pontjában feltüntetett 6 szempont közül 1 vállalása kötelező és további min. 1 – max. 2 kiválasztható teljesítésre pontért.** A választható szempontokért 1-1 pont jár. A kötelező szempontok vállalásáért pont nem jár. Felhívjuk a Tisztelt Pályázó figyelmét, hogy környezeti fenntarthatóság vonatkozásában minimum 1 pont elérése kötelező.

A projekt adatlap 7. pontjában jelezze, hogy jelenleg mely fenntarthatósági szempontnak felel meg. A kitöltésnél a következők szerint járjon el:

* A 1. oszlopban megadott fenntarthatósági szempontok érvényesülését a 2. oszlopban meghatározott mértékegységeknek megfelelően kell megadni.
* A vállalt fenntarthatósági szempontok esetében adja meg a 3. oszlopban a pályázat benyújtásakor érvényes értéket, az 4. oszlopban pedig a projekt fenntartás végéig várható átlagos értéket.
* A többletvállalások csak a jelenlegi helyzethez képest értelmezhetők, ezért a vállalt fenntarthatósági szempontoknál mindkét értéket adja meg!
* Ha a 3. és 4. oszlopot nem a megadott (2. oszlopban található) mértékegységnek megfelelően adja meg, azt az értékelés során nem tudjuk figyelembe venni!
* Fajlagos mutatók esetében mindkét alapadatot adja meg!
* A vastagon szedett fenntarthatósági szempontok esetében, ha azokat már jelenleg is érvényesíti, azok a fenntarthatóság értékelése során elfogadásra kerülnek. Ebben az esetben a projekt fenntartásáig várható átlagos érték megadásakor legalább a jelenlegi helyzet fenntartását kell biztosítani.

**Felhívjuk a pályázó figyelmét, hogy a többletvállalások megvalósulását az ellenőrzések során vizsgálhatják!**